આ અંગે તેઓ ફરિયાદ નોંધાવવા માટે એલિસબ્રિજ પોલીસ સ્ટેશનમાં ગયાં હતાં જ્યાં હાજર પોલીસકર્મીએ ‘અરજી આપી દો, મોબાઈલ ફોન મળશે તો ફરિયાદ નોંધીશું’ તેમ કહી દીધું હતું. આ એક નહીં, પરંતુ આવા અનેક મોબાઈલ ચોરીના કિસ્સામાં પોલીસ ફરિયાદ નોંધવાની જગ્યાએ અરજી લઇ ફરિયાદીને રવાના કરી દે છે. જો કોઈ ફરિયાદ આપવા દબાણ કરે તો તેઓની પાસે મોબાઈલનું બિલ લઈને આવવાનું કહે છે. ફરિયાદી મોબાઈલનું બિલ લઈને આવે તો હવે નોટરી કરાવી આવો પછી ફરિયાદ થાય તેમ કહી ધક્કા ખવડાવે છે. પોલીસ આ રીતે માત્ર અરજી લે છે. આરોપીઓ સુધી પહોંચવા માટે નંબર આપવા છતાં પોલીસે ત્યારે ફરિયાદ લેવાની જગ્યાએ 15 દિવસ બાદ ફરિયાદ નોંધી હતી.